钦定古今图书集成/明伦汇编/闺媛典/第089卷 > 杨新泰妻尹氏
## 钦定古今图书集成/明伦汇编/闺媛典/第089卷 > 杨新泰妻尹氏

按《海州志》：“尹氏，增广生员杨新泰妻。崇祯间，兵乱，寄
居海东。遇贼，执偪之。氏遗以白镪，得脱，遂投井死。十
日尸出，颜色如生。”

===吴氏女===按《海州志》：“吴氏女，父济寰，本籍徽州，寄居为县民。贼
兵入城，执女于市，欲污之。女骂之，迎刃碎身而死。”